Ποιότητα ζωής των νέων με Νοητική Ανεπάρκεια που φοιτούν σε Ειδικά Σχολεία: οι εκτιμήσεις των εργαζομένων
Creators: name: Καμπουρίδου, Χρυσούλα Γεωργίου
Publisher: name: Aristotle University of Thessaloniki
Year: 2019
Subjects: νοητική ανεπάρκεια
ποιότητα ζωής
Schalock
intellectual disabilities
quality of life

description: Η παρούσα εργασία στοχεύει στην αξιολόγηση της ποιότητας ζωής των ατόμων με Νοητική Ανεπάρκεια, βασιζόμενη στις τέσσερις βασικές αρχές (Schalock &amp; Keith 1993) με τέσσερις δείκτες της ποιότητας ζωής: την ανεξαρτησία, την παραγωγικότητα, την κοινωνική ενσωμάτωση και το αίσθημα της ικανοποίησης. Η μέτρηση της ποιότητας ζωής των ατόμων με Νοητική Ανεπάρκεια, αποσκοπεί στον εντοπισμό των αναγκών που παραμένουν ανικανοποίητες αλλά και στην εύρεση των κατάλληλων τρόπων και μέσων για την κάλυψή τους. Ακόμη, στους τομείς της ζωής των ατόμων που προσδιορίζονται από μια σχετική ποιότητα, τίθεται ως αρχικός στόχος η διατήρηση τους και μετέπειτα η βελτίωση και στήριξη του ατόμου και σε αυτόν τον τομέα. Συνεπώς, μέσω αυτής της έρευνας επιτυγχάνεται η αξιολόγηση των χαρακτηριστικών της ποιότητας ζωής των ανθρώπων με Νοητική Ανεπάρκεια προκειμένου να βρεθούν οι δείκτες της ποιότητας ζωής που φέρουν τα χαμηλότερα επίπεδα, ώστε να επέλθει η βελτίωσή τους. Το δείγμα της έρευνας αποτελείται από 42 άτομα με νοητική ανεπάρκεια, ηλικίας 15 έως 23 ετών που φοιτούν σε Ειδικά Εργαστήρια Επαγγελματικής Εκπαίδευσης και Κατάρτισης (ΕΕΕΚ) της Θεσσαλονίκης. Διαμεσολαβητές και εκτιμητές της ποιότητας ζωής τους ήταν οι εργαζόμενοι των Ειδικών Σχολείων, ψυχολόγοι και κοινωνικοί λειτουργοί. Από την επεξεργασία των δεδομένων σημαντική διαφοροποίηση από το γενικό πληθυσμό παρουσιάζουν σε δύο κοινωνικά χαρακτηριστικά. Το πρώτο σχετίζεται με την εξάρτησή τους από άλλους (γονείς και εργαζομένους) σε όλες τις σημαντικές αποφάσεις και τα ζητήματα της ζωής τους. Το δεύτερο, αφορά την απουσία κοινωνικών σχέσεων και η αλληλεπίδραση των ατόμων με νοητική ανεπάρκεια με μη ανάπηρους συνομήλικους. Τα χαρακτηριστικά αυτά φαίνεται ότι σχετίζονται με τους περιορισμούς της νοητικής ανεπάρκειας καθώς και με τον τρόπο που το κάθε άτομο με νοητική ανεπάρκεια ζει και εκπαιδεύεται μέσα στην οικογένεια, στην κοινωνία, στο εκπαιδευτικό του περιβάλλον διαβιεί. Έχοντας λάβει υπόψη το περιβάλλον μέσα στο οποίο ζει και αλληλεπιδρά ο νέος με νοητική ανεπάρκεια, τέθηκαν στη συνέχεια προτάσεις για την βελτίωση εκείνων των χαρακτηριστικών που παρουσιάζουν χαμηλά επίπεδα στην ποιότητα ζωής τους. Ακόμη, έγινε αναφορά για παρεμβάσεις τόσο στο άτομο, στην οικογένεια, όσο και στην κοινωνία και στο σχολικό περιβάλλον, ώστε να τίθενται συνολικοί και μακροπρόθεσμοι στόχοι για την, όσο το δυνατόν, μετέπειτα αυτόνομη διαβίωση τους
description: This research aims to assess the quality of life of intellectually disabled youths, based on four basic principles (Schalock &amp; Keith 1993) with four indicators of the quality of life: independence, productivity, social inclusion and a sense of satisfaction. The purpose of measuring the quality of life of intellectually disabled youths is to identify the needs that remain unsatisfied and to find appropriate ways and means in order to meet them. As for the individuals that already have a relatively good quality of life, the main goal is to maintain, improve and offer support in this sector. Therefore, this research provides an assessment of the quality of life of intellectually disabled individuals in order to identify the lowest indicators and improve them. The sample of the survey consists of 42 intellectually disabled people aged between 15 and 23 who attend the Specific Laboratories for Vocational Education and Training (VET) in Thessaloniki. The mediators and reviewers of the quality of the individuals' lives were the staff of Special Schools, psychologists and social workers. Data analysis has shown that there are two social aspects that differ significantly from the general population. The first one relates to their dependence on others (parents and staff) for all important decisions and issues in their lives. The second one concerns the lack of their social relations and interaction with non-disabled individuals. These aspects seem to be related to the limitations caused by their mental disability and the way of their everyday life within the family, society, and their educational system. Taking into account the environment in which the intellectually disabled youths live and interact, proposals were subsequently suggested to improve the lowest indicators of their everyday lives. Finally, suggestions were made to set objectives within the family, society and their school environment in order to achieve any possible autonomy for these individuals in the future